kardosdrur/scandi-wiki huggingface dataset:
Ingrid Klimke

Ingrid Klimke (født 1. april 1968) er en tysk rytter, som primært dyrker military og dressur. Hun har deltaget i fem olympiske lege fra 2000 og frem og vundet flere medaljer.

Klimke deltog ved OL 2000 i Sydney, hvor hun på hesten Sleep Late stillede op i holdkonkurrencen i military. Med 41,20 point var hun bedst på det tyske hold, der endte med 241,80 og en fjerdeplads.

Ved OL 2004 i Athen red hun igen på Sleep Late, men i den individuelle konkurrence måtte hun opgive at fuldføre, da Sleep Late blev skadet. Da de individuelle resultater indgik i holdkonkurrencen, blev Klimkes resultat ikke indregnet (kun de tre bedste fra hver nation indgik), da Tyskland igen blev nummer fire.

Fire år senere, ved OL 2008 i Beijing, stillede Klimke op med hesten Abraxxas, og her gik det bedre, da hun var blandt de allerforreste efter dressur og cross, men enkelte nedrivninger i spring endte hun på en samlet femteplads med 59,7 point. Hendes resultat var sammen med den individuelle vinder, Hinrich Romeike, med til at sikre Tyskland sejren med i alt 166,1 point, mens Australien på andenpladsen fik 171,2 og Storbritannien på tredjepladsen 185,7 point.

Ved OL 2012 i London blev Klimke og Abraxxas nummer 25 individuelt, men var trods alt med til at genvinde guldet i holdkonkurrencen sammen med Michael Jung, Peter Thomsen, Dirk Schrade og Sandra Auffarth med 133,70 point foran Storbritannien med 138,20 og New Zealand med 144,40 point.

Hendes sidste OL blev i 2016 i Rio de Janeiro, hvor hun på Hale-Bob Old blev nummer fjorten individuelt og var med til at vinde sølv i holdkonkurrencen sammen med Jung, Auffarth og Julia Krajewski.

Ingrid Klemke er datter af Reiner Klemke, en af de mest vindende militaryryttere i historien og deltog i seks olympiske lege fra 1960 og frem otte medaljer i den forbindelse.

Reference

Eksterne henvisninger 

 Ingrid Klimkes hjemmeside

Ryttere fra Tyskland
Deltagere for Tyskland ved sommer-OL 2000
Deltagere for Tyskland ved sommer-OL 2004
Deltagere for Tyskland ved sommer-OL 2008
Medaljevindere fra Tyskland ved sommer-OL 2012
Medaljevindere fra Tyskland ved sommer-OL 2016
Medaljevindere ved sommer-OL 2008
Olympiske mestre fra Tyskland
Olympiske sølvmedaljevindere fra Tyskland
Kano og kajak under sommer-OL 2012

Kano og Kajak under sommer-OL 2012 fandt sted mellem den 29. juli og 1. august (slalom) og 6. og 11. august sprint. Slalomkonkurrencen blev afholdt på Lee Valley White Water Centre og sprint konkurrencerne blev afviklet på Eton Dorney i London. Totalt var der 330 atleter som deltog i konkurrencerne.

Medaljetabel

Medaljevindere

Sprint

Mænd

Referencer
Isac Elliot

Isac Elliot (født Isac Elliot Lundén, 26. december 2000 i Finland) er en finsk singer-songwriter, danser og skuespiller.

Han udgav sin første single, "New Way Home" 14. februar 2013. Sangen blev nummer et på den officielle finske singlehitliste. Isac Elliot debutalbum udgives 24. maj samme år. Han har desuden medvirket i flere musicals på Svenska Teatern i Helsinki.

Eksterne henvisninger 

 
 
 
 Isac Elliot: Fansen är min chef.  Studio Hbl.

Singer-songwritere
Skuespillere fra Finland
Finlandssvenskere
Dansere fra Finland
Far til fire - til søs

Far til fire - til søs er en af de nyere Far til fire-film i den lange serie. Filmen blev instrueret af Claus Bjerre og havde premiere i efterårsferien 2012. En del af optagelserne skete i Det sydfynske Øhav ombord på den gamle galease Havgassen, der til lejligheden havde skiftet navn til Valborg. Et andet skib som bruges i filmen og som i filmen kaldes Medusa, hedder i sit civile liv Palnatoke.

Handling 
Familien er i gang med forberedelserne til Søs og Peters bryllup, men midt i det hele er de nødt til at tage en tur til Fyn for at hjælpe Peters plejefar, Skipper. Hans skoleskib Valborg (Havgassen) har i tidens løb givet mange forældreløse drenge og piger en god start på livet. Men skibet er ved at forfalde og kan kun reddes, hvis Skipper vinder førstepræmien i den årlige kapsejlads for gamle træskibe i Det sydfynske Øhav. Ombord på Valbog møder Per Trine, der i første omgang ikke vil vide af Per. De bliver dog gode venner og kæmper sammen for at få Valborg først i mål, selv om rivalerne på skibet Medusa bruger alle mulige tricks.

Medvirkende 
 Niels Olsen: Far
 Kasper Kesje: Lille Per
 Sidse Mickelborg: Søs
 Kathrine Bremerskov Kaysen: Mie
 Jakob Wilhjelm Poulsen: Ole
 Jess Ingerslev: Onkel Anders
 Søren Bregendal: Peter
 Bjarne Henriksen: skipper
 Sebastian Klein: Torben

Modtagelse 
Modtagelsen af filmen var overvejende negativ, hvor BT, Jyllands-Posten og Ekstra Bladets anmeldere alle gav filmen en ud af seks mulige stjerner, mens Berlingske og Politikens anmeldere gav filmen to ud af seks mulige stjerner.

Referencer

Eksterne henvisninger 
 
 Fredagsunderholdning: Far til fire - nu også til søs  detaljeret historie om filmoptagelserne på Søfartens Ledere

Til søs
Danske film fra 2012
Dansksprogede film
Politik i Aalborg Kommune



Kommunalvalg

Kommunalvalg 2017 
Den 22. november 2017 blev kommunalbestyrelsen for perioden 1. januar 2018 til 31. december 2021 valgt. Thomas Kastrup-Larsen blev valgt som borgmester.

Kommunalvalg 2013 
Den 19. november 2013 blev kommunalbestyrelsen for perioden 1. januar 2014 til 31. december 2017 valgt. Thomas Kastrup-Larsen blev valgt som borgmester.

Kommunalvalg 2009 
Den 17. november 2009 blev den kommunalbestyrelsen for perioden 1. januar 2010 til 31. december 2013 valgt. Henning G. Jensen blev valgt som Borgmester for endnu en valgperiode.

Byrådets sammensætning 2009

Kommunalvalget 2005 
Den 15. november 2005 blev den nuværende kommunalbestyrelse valgt med socialdemokraten Henning G. Jensen som formand for sammenlægningsudvalget og borgermester fra 2007. 
Socialdemokraterne fik i alt 15 af 31 mandater i byrådet. 
Partierne fik følgende mandatfordeling:

Folkevalgte 2005-2009:
Henning G. Jensen (A) – Borgmester, Kristian Schnoor (A) – 1. viceborgmester, Nils Bell (V) – 2. viceborgmester, Mariann Nørgaard (V) – Rådmand, Mai-Britt Iversen (A) – Rådmand, Henrik Thomsen (F) – Rådmand, Daniel Nyboe Andersen (B), Gert Andersen (C), Ole Guldbæk Dahl, Tommy Eggers (O), Mette Ekstrøm (A), Brian Bøgh Eriksen (A), Helle Frederiksen (A), Vibeke Gamst (C), Hans Henrik Henriksen (A), Lars Bang Jensen (A), Ane-Marie Viegh Jørgensen (V), Niels Maul Knudsen (V), Anne-Dorte Krog (F), Poul Erik Lyngdorf (A), Elin Møller (A), Sørn Nordhald (A), Anna Kirsten Olesen (A), Mads Sølver Pedersen (V), Arne B. Schade (A), Sigvart Sigvartsen (A), Keld Jul Vagner (V), Anette Valentin (C), Preben Pedersen (B) – Rådmand, Tina French Nielsen – Rådmand (V), Thomas Kastrup-Larsen (A) – Rådmand.

Borgmestre

Tidligere borgmestre i Aalborg Købstadskommune 

 1919 – 1921 P. Hansen
 1921 – 1925 A.F. Olsen, Det Radikale Venstre
 1925 – 1945 Marinus Jørgensen, Socialdemokratiet
 1945 – 1954 Marius Andersen, Socialdemokratiet
 1954 – 1962 Jens Jensen, Socialdemokratiet
 1962 – 1970 Thorvald Christensen, Socialdemokratiet

Tidligere borgmestre i Aalborg Kommune 
 1970 – 1981 Marius Andersen, Socialdemokratiet
 1981 – 1998 Kaj Kjær, Socialdemokratiet
 1998 – 2013 Henning G. Jensen, Socialdemokraterne
 2014 - Thomas Kastrup-Larsen, Socialdemokraterne
Ydernummer

Ydernummer er det nummer, som en privatpraktiserende sundhedsperson – en alment praktiserende læge, tandlæge, kiropraktor, fysioterapeut, psykolog eller fodterapeut – er tildelt som yder af behandlinger for den offentlige sygesikring.

Det er en betingelse for afregning af honorarer med sygesikringen, at sundhedspersonen har et ydernummer, og tildelingen af ydernumre er begrænset af behovet for den pågældende sundhedsydelse i det pågældende lokalområde. Det indebærer, at ydernummer kun opslås, hvis der 'mangler' en sundhedsperson i området. Ydernumre tildeles af bedømmelsesudvalg, der består af repræsentanter fra Danske Regioner og den relevante faglige organisation, eksempelvis Dansk Psykolog Forening og Praktiserende Lægers Organisation.

Såfremt der er flere sundhedspersoner i samme praksis, vil de ofte have det samme ydernummer.

Kilder 
 Ydernummer på Den Store Danske Encyklopædi,
 Ydernummer  - Dansk Psykolog Forening

Sundhedsvæsen i Danmark
Skravering

Skravering (af ital. sgraffiare: kradse, ridse) er
skyggegivning frembragt ved linjer således
som det sker i tegning og kobberstik.

I den simpleste form går linjerne parallelt, og den
svagere eller stærkere grad af skygge opnås ved
henholdsvis vid eller tæt linjeføring ("stregelag").

Krydsskraveringen, hvor linjerne skærer
hinanden under stumpere eller spidsere vinkler,
kan betegnes som et mere udviklet
standpunkt, hvor skyggen opnås ved en gradvis
svulmen af linjen, som - sværest i den dybeste
skygge - ind mod lyset går over i en ganske
fin og let punktering. Der er ved denne
definition tænkt på skravering i kobberstikket, hvor den
har nået sin mest fuldkomne udvikling,
rendyrket i sin strengt regelbundne
kunstfærdighed.

I tegningen og raderingen, hvor stregen
føres friskere og vilkårligere, kan kun
uegentlig tales om skravering.

Heraldik 
Man har udviklet en særlig konvention for skravering til heraldik.

Se også 
 Tinktur

Kilde 
  af Axel Holck

Referencer

Eksterne henvisninger 

 "Skravering" og "skravere" hos Ordnet.dk



Kunstens teknikker
Heraldik
Salmonsens
Roning under sommer-OL 2012 – Otter mænd

Otter for mænd er en øvelse under Sommer-OL 2012 i London som fandt sted på Dorney Lake. De indledende heatene blev roet lørdag 28. juli og finalen og medaljeceremonien blev afviklet onsdag 1. august 2012.

Resultater

Heats 
Vinderen i hvert heat gik til finalen, mens resten gik videre til opsamlingsheatene.

Heat 1

Heat 2

Opsamlingsheat 
De fire første kvalificerede sig til finalen.

Finaler

Finale B

Finale A 

Otter mænd
Malung

Malung er et byområde med omkring 5.000 indbyggere (2005) i Dalarna og hovedby i Malung-Sälen kommune, Dalarnas län i det mellemste Sverige. Malung er først og fremmest kendt for sin skindindustri og for virksomheden Jofa.

I Malung ligger Malungs kirke og Malung-Sälens gymnasieskola, som er Sveriges første ishockeygymnasium for kvinder. Malungs folkhögskola har kurser i blandt andet folkemusik. 

Svenska dansbandsveckan sætter sit præg på Malung én gang om året, som regel i uge 29, og det lokale Skinnarspelet opføres hver sommer. Verdens største LAN-party, Dreamhack, blev etableret i Malung.

Europavej E45, E16 og Riksväg 66 mødes i Malung. Persontogene på Västerdalsbanan havde tidligere endestation i Malung. Västerdalälven flyder gennem Malung.

Byer i Dalarnas län
Vestnordisk Råds Børne- og Ungdomslitteraturpris

Vestnordisk Råds Børne- og Ungdomslitteraturpris er en vestnordisk litteraturpris, som uddeles hvert andet år til et af tre nominerede værker fra henholdsvis Island, Færøerne og Grønland. Prisen blev etableret i 2002 af Vestnordisk Råd, og beslutningen om at oprette prisen blev vedtaget ved rådets årsmøde i Island i 1999. Vinderen modtager DKK 60.000, som overrækkes på Vestnordisk Råds årsmøde. Landenes vinderkandidater oversættes til færøsk, grønlandsk og islandsk samt til et skandinavisk sprog. Dermed er grundlaget skabt for udgivelse af materialet i både Vestnorden og Norden.

Modtagere og nominerede

Referencer 

Litteraturpriser
Etableret i 2002
Filip Adamski

Filip Kamil Adamski (født 5. januar 1983 i Wrocław, Polen) er en tysk tidligere roer, som har deltaget i to olympiske lege. 

Adamskis første store internationale resultat kom, da han var med i fireren uden styrmand, der vandt VM-sølv i 2006. Han var med i samme bådtype ved OL 2008 i Beijing, hvor tyskerne blev nummer seks. I 2009 var han med i den tyske otter, der blev verdensmestre, og ved VM i 2010 roede han toer med styrmand og vandt her bronze.

Han repræsenterede Tyskland ved OL 2012 i London, og tyskerne var store favoritter efter at have vundet de seneste tre VM-titler. De vandt da også deres indledende heat i sikker stil, og i finalen gik de hurtigt i spidsen og forblev der til mål, så de sikrede sig guldet. Lidt over et sekund senere fulgte Canada på andenpladsen, mens Storbritannien blev nummer tre. Adamski indstillede sin internationale karriere efter OL.

Reference

Eksterne henvisninger 

 Filip Adamskis hjemmeside 

Roere fra Tyskland
Deltagere for Tyskland ved sommer-OL 2008
Medaljevindere fra Tyskland ved sommer-OL 2012
Olympiske mestre fra Tyskland
Andreas Kuffner

Andreas Kuffner (født 11. marts 1987) er en tysk tidligere roer, som især gjorde sig bemærket i otteren. 

Hans første store internationale resultat kom ved VM i 2011, hvor han var med i den tyske otter, der vandt guld.

Han var igen med for Tyskland ved OL 2012 i London, hvor tyskerne var store favoritter som verdensmestre de seneste tre år. De vandt også problemfrit deres indledende heat, og i finalen tog de spidsen fra starten og holdt den, skønt de øvrige både pressede godt på, især Canada, der vandt sølv, og Storbritannien på tredjepladsen.

I 2014 var han med til at blive europamester og VM-sølvvinder, stadig i otteren, og i 2016 blev de igen europamestre. De var derfor igen – sammen med Storbritannien – blandt de store favoritter ved OL 2016 i Rio de Janeiro. De to favoritter vandt planmæssigt de to indledende heats, og i finalen viste briterne sig at være bedst. De vandt med over et sekunds forspring, mens tyskerne fik sølv foran hollænderne på tredjepladsen.

Ved sæsonens afslutning i 2016 indstillede Kuffner sin karriere.

Referencer

Eksterne henvisninger 

 
  

Roere fra Tyskland
Olympiske medaljevindere i roning 
Olympiske mestre fra Tyskland
Olympiske sølvmedaljevindere fra Tyskland 
Medaljevindere fra Tyskland ved sommer-OL 2012
Medaljevindere fra Tyskland ved sommer-OL 2016
Eric Johannesen

Eric Johannesen (født 16. juli 1988) er en tysk tidligere roer, der har vundet to olympiske medaljer i otter. 

Som junior blev Johannesen verdensmester i firer med styrmand i 2005, og i 2008 blev han U/23-verdensmester i dobbeltfirer. Siden 2011 har han som senior primært roet otter, og allerede første år i denne båd var han med til at blive verdensmester.

Han repræsenterede Tyskland ved OL 2012 i London i samme båd,  og tyskerne var storfavoritter som verdensmestre de tre foregående år. De vandt også problemfrit deres indledende heat, og i finalen tog de spidsen fra starten og holdt den, skønt de øvrige både pressede godt på, især Canada, der vandt sølv, og Storbritannien på tredjepladsen.

Johannesen var fortsat med i otteren, der blev europamestre i 2013 og vandt VM-sølv samme år. Det samme skete i 2014 og 2015, hvor Storbritannien som i 2013 vandt guld foran tyskerne, mens tyskerne var hurtigst ved EM. I 2016 tog tyskerne det fjerde EM i otter på stribe, og de var derfor igen – sammen med Storbritannien – blandt de store favoritter ved OL 2016 i Rio de Janeiro. De to favoritter vandt planmæssigt de to indledende heats, og i finalen viste briterne sig at være bedst. De vandt med over et sekunds forspring, mens tyskerne fik sølv foran hollænderne på tredjepladsen.

OL-sølvmedaljen blev Johannesens sidste store internationale resultat; han indstillede sin karriere i juni 2019. Hans lillebror, Torben Johannesen, er også roer og var med til at vinde OL-sølv i 2021 i Tokyo.

Referencer

Eksterne henvisninger 
  

Roere fra Tyskland
Olympiske medaljevindere i roning 
Olympiske mestre fra Tyskland
Olympiske sølvmedaljevindere fra Tyskland 
Medaljevindere fra Tyskland ved sommer-OL 2012
Medaljevindere fra Tyskland ved sommer-OL 2016
Maximilian Reinelt

Maximilian Reinelt (født 24. august 1988 i Ulm, død 9. februar 2019 i St. Moritz, Schweiz) var en tysk roer, som havde sine største resultater i otteren. 

Både som junior- og U/23-roer var Reinelt med i toppen og vandt flere VM-medaljer. Som senior kom han med i den succesrige tyske otter, og her vandt han sin første internationale titel med EM-guldet i 2010. Samme år var han med til at vinde VM-guld, hvilket gentog sig året efter.

Han var igen med for Tyskland ved OL 2012 i London, hvor tyskerne var store favoritter som verdensmestre de seneste tre år. De vandt også problemfrit deres indledende heat, og i finalen tog de spidsen fra starten og holdt den, skønt de øvrige både pressede godt på, især Canada, der vandt sølv, og Storbritannien på tredjepladsen.

I 2013 var han med til at vinde VM-sølv, hvorpå han i 2014 var med til at blive europamester og VM-sølvvinder, stadig i otteren, hvilket gentog sig i 2015, og i 2016 blev de igen europamestre. De var derfor igen – sammen med Storbritannien – blandt de store favoritter ved OL 2016 i Rio de Janeiro. De to favoritter vandt planmæssigt de to indledende heats, og i finalen viste briterne sig at være bedst. De vandt med over et sekunds forspring, mens tyskerne fik sølv foran hollænderne på tredjepladsen.

Han indstillede sin karriere efter OL 2016 og blev holdlæge ved den tyske roforbund. I 2019 kollapserede han på en langrendstur under en skiferie i Schweiz og døde kun 30 år gammel.

Referencer

Eksterne henvisninger 
  

Roere fra Tyskland
Olympiske medaljevindere i roning 
Olympiske sølvmedaljevindere fra Tyskland 
Olympiske mestre fra Tyskland
Medaljevindere fra Tyskland ved sommer-OL 2012
Medaljevindere fra Tyskland ved sommer-OL 2016
Richard Schmidt

Richard Schmidt  (født 23. maj 1987) er en tysk roer, som har vundet en stribe medaljer i otter ved VM, EM og OL.

Han begyndte sin internationale karriere i firer uden styrmand og vandt VM-medaljer i ungdomsklasserne, blandt andet guld ved U/23-VM i 2007, hvor han også vandt sølv ved senior-EM. Året efter var roede han både otter og firer uden styrmand, og i sidstnævnte blev han nummer seks ved OL 2008 i Beijing, mens han i otteren blev nummer fire ved både U/23-VM og senior-EM. 

Ved VM 2009 kom hans første store resultat i otteren, der vandt guld. I 2010 var han med til at vinde både EM- og VM-guld i otteren, og herefter opnåede han alle sine store resultater i denne båd. Det blev til endnu et VM i 2011, og tyskerne var derfor storfavoritter ved OL 2012 i London. De vandt også problemfrit deres indledende heat, og i finalen tog de spidsen fra starten og holdt den, skønt de øvrige både pressede godt på, især Canada, der vandt sølv, og Storbritannien på tredjepladsen. 

I 2013 var han med til at blive europamester og VM-sølvvinder, stadig i otteren, hvilket gentog sig i 2014 og 2015 og i 2016 blev de igen europamestre. De var derfor igen – sammen med Storbritannien – blandt de store favoritter ved OL 2016 i Rio de Janeiro. De to favoritter vandt planmæssigt de to indledende heats, og i finalen viste briterne sig at være bedst. De vandt med over et sekunds forspring, mens tyskerne fik sølv foran hollænderne på tredjepladsen.

Schmidt var fortsat med, da tyskerne i 2017 blev europamestre, og dette år generobrede de også VM-guldet. Det blev igen til EM- og VM-guld i 2018 og 2019, og i 2020 var han med til at vinde det ottende europamesterskab på stribe. I 2021 blev striben brudt, da tyskerne endte på fjerdepladsen ved EM, men ved OL 2020 (afholdt 2021) i Tokyo var de tilbage på medaljeskamlen med en ny OL-sølvmedalje.

Referencer

Eksterne henvisninger 
  

Roere fra Tyskland
Deltagere for Tyskland ved sommer-OL 2008
Medaljevindere fra Tyskland ved sommer-OL 2012
Medaljevindere fra Tyskland ved sommer-OL 2016
Deltagere for Tyskland ved sommer-OL 2020
Olympiske mestre fra Tyskland
Medaljevindere ved sommer-OL 2020
Olympiske sølvmedaljevindere fra Tyskland
Lukas Müller

Lukas Müller (født 19. maj 1987) er en tysk tidligere roer, som først og fremmest roede otter. 

Müllers første store resultat kom, da han var med til at vinde sølv ved VM for U/23 i otteren i 2009. I 2010 var han med til at vinde både EM- og VM-guld som senior, og VM i 2011 gav også guld. 

Han var igen med for Tyskland ved OL 2012 i London, hvor tyskerne var store favoritter som verdensmestre de seneste tre år. De vandt også problemfrit deres indledende heat, og i finalen tog de spidsen fra starten og holdt den, skønt de øvrige både pressede godt på, især Canada, der vandt sølv, og Storbritannien på tredjepladsen.

Efter OL tog han en pause fra roningen, men han vendte ikke tilbage til roning på eliteplan igen.

Referencer

Eksterne henvisninger 

Roere fra Tyskland
Medaljevindere ved sommer-OL 2012
Olympiske mestre fra Tyskland
Florian Mennigen

Florian Mennigen (født 10. april 1982) er en tysk tidligere roer, som roede i flere forskellige bådtyper.

Mennigen opnåede sit første store internationale resultat, da han var med til at blive nummer tre ved VM for U/23 i firer uden styrmand i 2002. Som senior var han med til at vinde VM-bronze i firer med styrmand i 2007, og i 2008 kom han med i otteren ved OL i Beijing, hvor tyskerne blev nummer otte. Ved VM det følgende år var han igen med i otteren, der her blev verdensmestre, og i 2010 var han med til at blive både europa- og verdensmester i otteren, mens det i 2011 blev til endnu en VM-titel.

Han var igen med for Tyskland ved OL 2012 i London, hvor tyskerne var store favoritter som verdensmestre de seneste tre år. De vandt også problemfrit deres indledende heat, og i finalen tog de spidsen fra starten og holdt den, skønt de øvrige både pressede godt på, især Canada, der vandt sølv, og Storbritannien på tredjepladsen.

Han afsluttede sin karriere, inden den følgende sæson gik i gang. Han er uddannet psykolog og har siden afslutningen af sin sportslige karriere arbejdet som coach og konsulent i erhvervslivet.

Referencer

Eksterne henvisninger 

Roere fra Tyskland
Deltagere for Tyskland ved sommer-OL 2008
Medaljevindere ved sommer-OL 2012
Olympiske mestre fra Tyskland
Kristof Wilke

Kristof Wilke (født 17. april 1985) er en tysk tidligere roer, som konkurrerede i flere forskellige bådtyper. 

Han opnåede sit første store internationale resultat, da han vandt VM-guld for U/23 i toer uden styrmand i 2006. Året efter var han igen med til at blive U/23-verdensmester, denne gang i firer uden styrmand. Samme år var han med til at vinde sølv ved senior-EM. I 2008 kom han med i den tyske otter, der deltog i OL i Beijing og endte på en ottendeplads. Han roede fortsat i forskellige bådtyper, men til de store internationale mesterskaber var han med i otteren, og i denne båd var han med til at blive verdensmester i 2009 og de følgende to år samt europamester i 2010.

Han var igen med for Tyskland ved OL 2012 i London, hvor tyskerne var store favoritter som verdensmestre de seneste tre år. De vandt også problemfrit deres indledende heat, og i finalen tog de spidsen fra starten og holdt den, skønt de øvrige både pressede godt på, især Canada, der vandt sølv, og Storbritannien på tredjepladsen.

I 2013 var han med til at blive europamester og vinde VM-sølv i otteren, mens han i 2014 primært roede firer uden styrmand uden at opnå mesterskabsmedaljer. I 2015 roede han toer uden styrmand, men igen uden større succes. Han indstillede sin elitekarriere ved slutningen af denne sæson.

Referencer

Eksterne henvisninger 

Roere fra Tyskland
Medaljevindere ved sommer-OL 2012
Olympiske mestre fra Tyskland